লুচো বাত্তিস্তি
লুচো বাত্তিস্তি (৫ মার্চ ১৯৪৩ - ৯ সেপ্টেম্বর ১৯৯৮) ছিলেন একজন ইতালীয় গায়ক-গীতিকার। তাকে ইতালীয় পপ/রক সঙ্গীত ইতিহাসের সবচেয়ে বিখ্যাত এবং সবচেয়ে প্রভাবশালী সঙ্গীতশিল্পী এবং লেখকদের একজন হিসেবে বিবেচনা করা হয়। বাত্তিস্তি ১৯৬৬ সালে কর্মজীবন শুরু করেন এবং ১৯৬৯ থেকে ১৯৯৪ সাল পর্যন্ত তিনি ১৮টি অ্যালবাম প্রকাশ করেন। তার সৃষ্টির উল্লেখযোগ্য অংশ স্পেনীয় (বিভিন্ন অ্যালবাম) এবং ইংরেজি (একটি অ্যালবাম) ভাষায় অনুবাদ হয়।